วิทยาลัยนานาชาติปรีดี พนมยงค์ มหาวิทยาลัยธรรมศาสตร์

วิทยาลัยนานาชาติปรีดี พนมยงค์ เป็นหน่วยงานที่มีฐานะเทียบเท่าคณะวิชา สังกัดมหาวิทยาลัยธรรมศาสตร์ จัดตั้งขึ้นตามนโยบายของ ศาสตราจารย์ ดร.สุรพล นิติไกรพจน์เพื่อรองรับการเรียนการสอนหลักสูตรนานาชาติโดยเฉพาะการแลกเปลี่ยนนักศึกษากับนานาชาติซึ่งเดิมเป็นหน้าที่ของสำนักงานวิเทศสัมพันธ์ มหาวิทยาลัยธรรมศาสตร์DMNEWS บล็อกข่าวส่งเสริมคนดี. (11 กุมภาพันธ์ พ.ศ. 2552). วิทยาลัยนานาชาติ"ปรีดี พนมยงค์" มิติใหม่ธรรมศาสตร์ สร้างนักศึกษาสู่ตลาดโลก. [ออนไลน์]. เข้าถึงได้จาก . (เข้าถึงเมื่อ: 21 กรกฎาคม 2553).  ทั้งนี้ชื่อวิทยาลัยตั้งขึ้นเพื่อเป็นเกียรติแด่ศาสตราจารย์ ดร.ปรีดี พนมยงค์ ผู้ประศาสน์การของมหาวิทยาลัยธรรมศาสตร์ ในวาระครบ 100 ปี ชาตกาล

 ประวัติ 
พ.ศ. 2551 วิทยาลัยนานาชาติปรีดี พนมยงค์ ก่อตั้งเพื่อเป็นเกียรติและเป็นการระลึกถึงศาสตราจารย์ ดร.ปรีดี พนมยงค์ ในวาระองค์การยูเนสโก (UNESCO) ยกย่องให้ท่านเป็นบุคคลสำคัญระดับนานาชาติสถาบันปรีดี พนมยงค์. (2543). ๑๐๐ ปี ปรีดี พนมยงค์. [ออนไลน์]. เข้าถึงได้จาก . (เข้าถึงเมื่อ: 21 กรกฎาคม 2553). โดยจุดประสงค์หลักเพื่อสนองนโยบายมหาวิทยาลัยธรรมศาสตร์ในการจัดการเรียนการสอนให้มีมาตรฐานเทียบได้กับมหาวิทยาลัยชั้นนำในต่างประเทศ และขยายความร่วมมือทางวิชาการกับสถาบันการศึกษาชั้นนำในต่างประเทศ

โดยในระยะแรกวิทยาลัยจัดการเรียนการสอนหลักสูตรประกาศนียบัตรไทยศึกษา (หลักสูตรนานาชาติ) ซึ่งประกอบด้วยกลุ่มวิชาภาษาไทย ประวัติศาสตร์ รัฐศาสตร์ สังคมและวัฒนธรรม ซึ่งเป็นหลักสูตรที่รับโอนหน้าที่การจัดการเรียนการสอนมาจากสำนักงานวิเทศสัมพันธ์ มหาวิทยาลัยธรรมศาสตร์

พ.ศ. 2552 เปิดหลักสูตรปริญญาตรีสาขาวิชาจีนศึกษา (หลักสูตรนานาชาติ) โดยเป็นหลักสูตรการศึกษาแบบสหวิทยาการพร้อมทั้งเน้นความเชี่ยวชาญทางภาษา ขอบข่ายการศึกษาของหลักสูตรอาทิ การศึกษาภาษา สังคม วัฒนธรรม การเมือง และเศรษฐกิจจีน โดยใช้ภาษาจีนและภาษาอังกฤษในการเรียนการสอนวิชาการ.คอม. (2552). บทสัมภาษณ์คณบดี วิทยาลัยนานาชาติ ปรีดี พนมยงค์ มหาวิทยาลัยธรรมศาสตร์. [ออนไลน์]. เข้าถึงได้จาก  . (เข้าถึงเมื่อ: 21 กรกฎาคม 2553).

นอกจากนี้วิทยาลัยฯ ยังมีหน้าที่สอนวิชาพื้นฐานของหลักสูตรนานาชาติในมหาวิทยาลัยธรรมศาสตร์ด้วย

 ทำเนียบคณบดี 
รศ.ดร.พิมพันธุ์ เวสสะโกศล (พ.ศ 2551–2557)
รศ.ดร.นิยม รัฐอมฤต     (พ.ศ. 2557–2560)
ผศ.ดร.นิธินันท์ วิศเวศวร (พ.ศ. 2560–2563)
ผศ.อัครพงษ์ ค่ำคูณ (พ.ศ. 2563–2566)
รศ.ดร.ปีเตอร์ รักธรรม (พ.ศ. 2566-ปัจจุบัน)

 ทำเนียบประธานคณะกรรมการนักศึกษา (กนศ.ป. , กน.ป.) 
ประธานคณะกรรมการนักศึกษาคณะ หรือ ประธานนักศึกษา ได้มาโดยการเลือกตั้งทั่วไปภายในคณะ เป็นตัวแทนของนักศึกษาในคณะ มีอำนาจบริหารกิจการทั้งปวงเกี่ยวกับกิจกรรมของนักศึกษาในคณะ

<span style="color:White">ทำเนียบประธานคณะกรรมการนักศึกษา วิทยาลัยนานาชาติปรีดี พนมยงค์ มหาวิทยาลัยธรรมศาสตร์ ชื่อ ระยะเวลาดำรงตำแหน่ง1. นางสาวธัญพร แซ่กังพ.ศ. 2559 – พ.ศ. 25602. นางสาวอสมา ผิวละออพ.ศ. 2560 – พ.ศ. 25613. นายสุทธิโชค จิตศรีสมบัติพ.ศ. 2561 – พ.ศ. 25624. นางสาวนันทิพร นาคราชพ.ศ. 2562 – พ.ศ. 25635. นายพชร จงเจริญจิตเกษมพ.ศ. 2563 – พ.ศ. 2563 6. นางสาวอภิชญา แซ่โค้ว พ.ศ. 2565 - พ.ศ. 25667. นายชณัฐส์ อัญพันธุ์ผลพ.ศ. 2566 - พ.ศ. 2567 

 งานกิจการนักศึกษา (Student Affairs) 
วิทยาลัยนานาชาติปรีดี พนมยงค์ มหาวิทยาลัยธรรมศาสตร์ จัดระบบกิจกรรมนักศึกษา โดยให้นักศึกษามีอิสระในการดำเนินกิจกรรมได้อย่างเสรี  ซึ่งมี "คณะกรรมการนักศึกษา" เป็นหน่วยงานหลักที่บริหารงานกิจกรรมและงบประมาณโดยนักศึกษาเอง ซึ่งต่อมาในปี พ.ศ.2567 ฝ่ายกิจการนักศึกษา วิทยาลัยนานาชาติปรีดี พนมยงค์ ได้เล็งเห็นถึงความสำคัญของการพัฒนาและปรับปรุงโครงสร้างคณะกรรมการนักศึกษาภายในวิทยาลัยฯ จึงได้กำหนดโครงสร้างคณะกรรมการนักศึกษาใหม่ออกเป็น 2 ส่วน คือ ส่วนที่ 1 กรรมการนักศึกษา มีจำนวนไม่เกิน 13 ตำแหน่ง  และส่วนที่ 2 ประธานรุ่นแต่ละชั้นปี จำนวน 4 ชั้นปี รวมเป็นจำนวนไม่เกิน 17 ตำแหน่ง เพื่อส่งเสริมการพัฒนารูปแบบกิจกรรมให้สอดคล้องต่อการเปลี่ยนแปลงสมัยใหม่, การรับฟังข้อเสนอแนะของนักศึกษาทุกภาคส่วน รวมถึงการเสริมสร้างการมีส่วนร่วมของนักศึกษาจากทุกชั้นปีอย่างเสมอภาค 

ทั้งนี้ ยังประกอบด้วยกลุ่มกิจกรรมของนักศึกษาต่างๆ ภายในวิทยาลัยฯ ซึ่งอยู่ภายใต้การดูแลของคณะกรรมการนักศึกษาฯ อีกด้วย 

 กลุ่มกิจกรรมนักศึกษาภายในคณะ 
กลุ่มกิจกรรมหลักของนักศึกษาในแต่ละปีการศึกษาประกอบด้วยกิจกรรมดังต่อไปนี้ เป็นต้น
 กลุ่มกิจกรรมคฑากร แห่งวิทยาลัยนานาชาติปรีดี พนมยงค์ มหาวิทยาลัยธรรมศาสตร์
 กลุ่มกิจกรรมผู้นำเชียร์ แห่งวิทยาลัยนานาชาติปรีดี พนมยงค์ มหาวิทยาลัยธรรมศาสตร์

 หลักสูตร 
 ปริญญาตรี 

 ศิลปศาสตรบัณฑิต สาขาวิชาไทยศึกษา (หลักสูตรนานาชาติ) Bachelor of Arts in Thai Studies (International Program) เป็นหลักสูตร 4 ปีการศึกษา โดยศึกษา ณ ศูนย์ท่าพระจันทร์ ตลอดจนจบการศึกษา นอกจากนั้นหลักสูตรไทยศึกษามีโครงการสองปริญญาที่นักศึกษาสามารถเข้าร่วม โดยร่วมกับ School of Oriental and African Studies ณ University of London สหราชอาณาจักร (2 ปี ศึกษา ณ กรุงเทพมหานคร ประเทศไทย และอีก 2 ปี ศึกษา ณ กรุงลอนดอน ประเทศอังกฤษ)

  ศิลปศาสตรบัณฑิต สาขาวิชาจีนศึกษา (หลักสูตรนานาชาติ) Bachelor of Arts in Chinese Studies (International Program) เป็นหลักสูตร 4 ปีการศึกษา โดยนักศึกษาต้องไปศึกษา ณ มหาวิทยาลัยคู่สัญญา ณ สาธารณรัฐประชาชนจีน อย่างน้อย 1 ภาคการศึกษา แต่ไม่เกิน 1 ปีการศึกษา (มหาวิทยาลัยคู่สัญญา อาทิ Peking University และ Fudan University)
  ศิลปศาสตรบัณฑิต สาขาวิชาอินเดียศึกษา (หลักสูตรนานาชาติ) Bachelor of Arts in Indian Studies (International Program) เป็นหลักสูตร 4 ปีการศึกษา โดยนักศึกษาต้องไปศึกษา ณ มหาวิทยาลัยคู่สัญญา ณ สาธารณรัฐอินเดีย อย่างน้อย 1 ภาคการศึกษา แต่ไม่เกิน 1 ปีการศึกษา

 อ้างอิง 


หมวดหมู่:สถาบันอุดมศึกษานานาชาติในประเทศไทย
หมวดหมู่:หน่วยงานในมหาวิทยาลัยธรรมศาสตร์
หมวดหมู่:ปรีดี พนมยงค์
หมวดหมู่:สถานที่ที่ตั้งชื่อตามนามของนายกรัฐมนตรีไทย